Κολομβία

Τον Δεκέμβριο του 2016 η ΕΕ συμμετείχε σε περιφερειακό σεμινάριο του ΟΟΣΑ στην Κολομβία σχετικά με τις υπεύθυνες αλυσίδες εφοδιασμού ορυκτών, στο πλαίσιο του οποίου εστίασε στον επικείμενο κανονισμό της για τα ορυκτά που αποτελούν αιτία συρράξεων. Ως αποτέλεσμα, η αντιπροσωπεία της ΕΕ στην Μπογκοτά συγκρότησε ομάδα συντονισμού με άλλες πρεσβείες για την παράνομη εξόρυξη, με σκοπό τον συντονισμό των θέσεων και τον σχεδιασμό κοινών δράσεων.

Κατά την επίσκεψη που πραγματοποίησε ο Επίτροπος Γεωργίας, Phil Hogan, τον Φεβρουάριο του 2016, η ΕΕ και η Κολομβία συμφώνησαν να ξεκινήσουν διαπραγματεύσεις με σκοπό τη σύναψη διμερούς συμφωνίας για το εμπόριο βιολογικών προϊόντων.

Διοργανώθηκε σειρά εκδηλώσεων για την αύξηση της προβολής της αειφόρου ανάπτυξης και της σύνδεσής της με την ειρηνευτική διαδικασία, συμπεριλαμβανομένων επισκέψεων σε περιοχές που πλήττονται από τη σύγκρουση. Η τελευταία εκδήλωση που πραγματοποιήθηκε τον Φεβρουάριο του 2017 ήταν μια διάσκεψη σχετικά με τρόπους με τους οποίους η συμφωνία εμπορίου μπορεί να συμβάλει στη δημιουργία οικονομικών ευκαιριών στο πλαίσιο της ειρηνευτικής διαδικασίας. Για την καλύτερη κατανόηση της κατάστασης στον τομέα της απασχόλησης στην Κολομβία, η αντιπροσωπεία της ΕΕ διοργάνωσε τριήμερη συνάντηση εργασίας για να συζητηθεί η εφαρμογή των εργασιακών προτύπων.

Περού

Στο πλαίσιο του έργου «Promoting Corporate Social Responsibility/Responsible Business Conduct in Latin America and the Caribbean – Pilot phase» (Προώθηση της εταιρικής κοινωνικής ευθύνης/της υπεύθυνης επιχειρηματικής συμπεριφοράς στη Λατινική Αμερική και την Καραϊβική – Πιλοτικό στάδιο), στις 29 Νοεμβρίου 2016 η αντιπροσωπεία της ΕΕ στο Περού πραγματοποίησε στη Λίμα το σεμινάριο «Towards OECD membership: Promoting Responsible Business Conduct in Peru» (Για την ένταξη στον ΟΟΣΑ: Προώθηση της υπεύθυνης επιχειρηματικής συμπεριφοράς στο Περού).

Η αντιπροσωπεία της ΕΕ στο Περού συμμετείχε στο σεμινάριο NEXOS + 1 σχετικά με τα περιβαλλοντικά βιώσιμα επιχειρηματικά μοντέλα, το οποίο πραγματοποιήθηκε στη Λίμα στις 24 Οκτωβρίου 2016.

6.Ειδικοί τομείς που υπόκεινται σε υποβολή εκθέσεων ή παρακολούθηση

6.1.Χρήση των δασμολογικών ποσοστώσεων

Η συμφωνία προβλέπει δασμολογικές ποσοστώσεις (ΔΠ) οι οποίες χορηγούν στο άλλο μέρος προτιμησιακή δασμολογική μεταχείριση έως το ποσοτικό όριο της ποσόστωσης, πάνω από το οποίο οι εισαγωγές υπόκεινται στον εφαρμοστέο δασμό του μάλλον ευνοούμενου κράτους.

Δασμολογικές ποσοστώσεις που έχουν καθοριστεί από την ΕΕ

Στους πίνακες 7 και 8 παρουσιάζονται τα ποσοστά χρησιμοποίησης των ΔΠ που έχουν καθοριστεί από την ΕΕ για την Κολομβία και το Περού. Αναφέρονται μόνο ΔΠ που χρησιμοποιήθηκαν.

Η χρήση από την Κολομβία της ΔΠ για ζάχαρη από ζαχαροκάλαμο ή από τεύτλα και χημικώς καθαρή ζαχαρόζη έχει αυξηθεί από 88,4 % σε 96,2 %. Άλλες ΔΠ χρησιμοποιούνται ελάχιστα ή και καθόλου.

Πίνακας 7: Ποσοστό χρησιμοποίησης των ΔΠ της ΕΕ από την Κολομβία

2013 2014 2015 2016 Ζάχαρη από ζαχαροκάλαμο και χημικώς καθαρή ζαχαρόζη 88,4 % 85,72 % 93,8 % 96,2 % Άλλα ζαχαρώδη παρασκευάσματα 1,37 % 1,32 % 1,23 % 1,5 %

Πηγή: TAXUD, Βάση δεδομένων εποπτείας





Οι ΔΠ για τη ζάχαρη από ζαχαροκάλαμο έχουν χρησιμοποιηθεί σχεδόν πλήρως από το Περού από την έναρξη ισχύος της συμφωνίας και μετά. Η ΔΠ για το καλαμπόκι εμφανίζει επίσης υψηλό ποσοστό χρησιμοποίησης. Το Περού αρχίζει να εκμεταλλεύεται τη ΔΠ για το σκόρδο. Άλλες ΔΠ εμφανίζουν πολύ χαμηλό ποσοστό χρησιμοποίησης.

Πίνακας 8: Ποσοστό χρησιμοποίησης των ΔΠ της ΕΕ από το Περού